#### DECIZIE

Nr. 3905 din 06.06.2017

Ca urmare a cererii adresate de **S.C. BOGLAND TRADE S.R.L. rep. prin Bogdan Gelu Florentin**, cu sediul în comuna Izvoarele, sat Chiriacu,strada Principală, camera 1, FN, jud. Giurgiu, înregistrată la A.P.M. Giurgiu cu nr. 3905 din 09.05.2017, în baza Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe şi Hotărârii de Guvern nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, Agenţia pentru Protecţia Mediului Giurgiu decide, ca urmare a consultărilor desfăşurate în cadrul şedinţei Comitetului Special Constituit din data de 06.06.2017, că planul Planului Urbanistic Zonal **„Înființare livadă cireși superintensiv ecologic în comuna Izvoarele, sat Izvoarele, jud. Giurgiu**” ce se va realiza în comuna Izvoarele, sat Izvoarele,Tarla 75, Parcela 667, jud. Giurgiu, nu se supune evaluării de mediu şi nu se supune evaluării adecvate, conform procedurii aprobată prin H.G. nr. 1076/2004 și se va emite actul de reglementare după completarea documentației cu actele solicitate prin adresa nr. 3905/06.06.2017.

**Motivele care au stat la baza deciziei sunt următoarele:**

1.Caracteristicile planului:

1. planul nu este relevant pentru integrarea consideraţiilor de mediu, mai ales din perspectiva dezvoltării durabile;
2. din plan nu decurg probleme de mediu relevante;
3. în cadrul planului nu apar probleme pentru implementarea legislaţiei naţionale şi comunitare de mediu.
4. Prin Planul Urbanistic Zonal se dorestre reglementarea zonei extravilane, ca zonă de utilitate administrativă pentru livada de cires realizată de catre beneficiar. Zona administrativă se compune din suprafata de teren având 899 mp, ce cuprinde următoarele elemente arhitecturale: laguna acumlulare apă, foraj pentru put, instalare panouri fotovoltaice; astfel, din suprafata totală a terenului de 43.900 mp, se doreste reglementarea suprafeței de 899 mp, unde se vor amplasa următoale elemente: Laguna acumulare apa – 156 mp, parc fotovoltaic 136 mp, amplasare container pentru adapostire pompe, foraj put la adancimea de 45 m.

Amplasamenul zonei studiate se afla pe latura Nordica a terenului aferent plantatiei, la 231.60 m de limita de proprietate Vestica, respectiv de la Drumul de exploatare ce delimiteaza terenul pe latura Vestica, precum si la 234.62 m de limita de prorietate Estica, respectiv de Drumul de exploatare estic.

1. alimentarea cu apă : alimentarea cu apă va fi asigurată din puț forat;
2. alimentarea cu energie electrică : alimentarea cu energie electrică se va face prin amplasare surse de producție energie electrică din surse regenerabile-panouri fotovoltaice;
3. din plan nu decurg probleme de mediu relevante;
4. în cadrul planului nu apar probleme pentru implementarea legislaţiei naţionale şi comunitare de mediu.

2. Caracteristicile efectelor şi ale zonei posibil a fi afectate:

1. probabilitatea, durata, frecvenţa şi reversibilitatea efectelor – nu este cazul;
2. natura cumulativă a efectelor - nu este cazul;
3. natura transfrontieră a efectelor - nu este cazul;
4. riscul pentru sănătatea umană sau pentru mediu (de exemplu, datorită accidentelor) - nu este cazul;
5. mărimea şi spaţialitatea efectelor - din suprafata totală a terenului de 43.900 mp, se doreste reglementarea suprafeței de 899 mp, unde se vor amplasa următoale elemente: Laguna acumulare apa – 156 mp, parc fotovoltaic 136 mp, amplasare container pentru adapostire pompe, foraj put la adancimea de 45 m;
	* caracteristicile naturale speciale sau patrimoniul cultural - nu este cazul;
	* depăşirea standardelor sau a valorilor limită de calitate a mediului- nu este cazul ;
	* folosirea terenului în mod intensiv - nu este cazul;

f) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional-planul nu se află în zonă protejată.

**Modul de informare a publicului pe parcursul procedurii:**

* anunţuri publice ale titularului privind solicitarea avizului de mediu publicate în cotidianul local ,,Jurnalul Giurgiuvean, din data de 11.05.2017 respectiv 15.05.2017;
* nu s-au înregistrat contestaţii din partea publicului şi nu s-au înregistrat solicitări pentru consultarea documentaţiei.

Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.

Menţiuni despre procedura de contestare administrativă şi contencios administrativ.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală, considerându-se că acestea sunt vătămate într-un drept al lor sau într-un interes legitim.

Înainte de a se adresa instanţei de contencios administrativ competente, persoanele au obligaţia să solicite autorităţii publice emitente a deciziei sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile este gratuită şi trebuie să fie echitabilă, rapidă şi corectă.